Alexandra von Munthe af Morgenstierne

Alexandra Cathrine Henriette von Munthe af Morgenstierne (1838–1881) var en norsk kvinne, kjent som mor til blant andre Oda Krohg, Per Lasson og Bokken Lasson. 

Hun ble født i St. Petersburg som eldste datter av attaché ved den svensk-norske delegasjon i St. Petersburg, Christian Fredrik Jacob von Munthe af Morgenstierne og den russiske fyrstinne Anastasia Sergiewna Soltikoff. 8. mai 1857 giftet hun seg i Christiania med sin fetter, regjeringsadvokat Christian Lasson. Paret flyttet først inn i Kongens gate 15, men kjøpte senere eiendommen Grønnegade (Grønnegate) 19 i Christiania for lånte penger. Da fru Lasson døde i 1881 satt ektemannen igjen med en stor barneflokk og dårlig økonomi. Paret fikk 11 barn sammen.

Referanser 
 

Slekten Munthe af Morgenstierne